विनय अपने कुछ साथियों के साथ दो सालों से दिल्ली में डटा आई ए एस की तयारी कर रहा था उसी की तरह उसके साथियों का भी चयन नहीं हुआ।इस बार विनय अपने घर लौट आया। गहरे अवसाद में था, एक दिन तो जैसे वक्त उसकी किस्मत पर कुठाराघात करने के लिए ही बैठा था।दिल्ली से लौटते समय उसने अपने आप से वादा किया था इस बार वो सबको दिखाकर रहेगा कि योग्यता को आप दबा नहीं सकते और कोई भी उसे आई ए एस बनने से नहीं रोक पायेगा परन्तु किस्मत को कुछ और ही मंज़ूर था, पेपर में छपी ख़बर ने उसकी रातों की नींद और दिन का चैन छीन लिया था, अखबार की सुर्ख़ियों में ख़बर थी अनारक्षित वर्ग के लिए यू पी एस सी ने आयु सीमा 32 से घटाकर 26 कर देने का तय किया है और बाकी सब के लिए ये 37 वर्ष है।अजीब सी तल्खी हुई उसे अपने आप से आगे पढने पर पता चला ये आयु सीमा इसलिए कम की गयी है ताकि युवा नेतृत्व मिल सके देश को। विनय चीख पड़ा ये कहकर- साला हम लोग ही तो बुढ्ढे होते हैं, बाकी सब तो जवान रहने की बूटी खाकर आये हैं।उसने अखबार को कई टुकड़ों में फाड़ दिया। उसी की तरह देश के कई युवकों ने जो 27 के हो चले थे अपने सपनों को तिलांजली देने का सोच लिया था।